dionysius-halicarnassensis-history.de-isaeo 15
τότε δὲ προκατασκευάζεταί τινα πρὸ τῶν διηγήσεων πράγματα καὶ προλαμβάνει τὰ μέλλοντα πιστοτέρας αὐτὰς ἢ κατʼ ἄλλο τι χρησιμωτέρας ποιήσειν , ὡς ἐν τῇ λήξει τῇ πρὸς Ἀριστογείτονα καὶ Ἄρχιππον εὑρίσκεται πεποιηκώς , ἐν ᾗ κλήρου τις ἀμφισβητῶν , ἀδελφὸς ὢν τοῦ τελευτήσαντος , προκαλεῖται τὸν ἔχοντα τἀφανῆ χρήματα εἰς ἐμφανῶν κατάστασιν , ὁ δὲ τοῦ κλήρου κρατῶν παραγράφεται τὴν κλῆσιν , δεδόσθαι λέγων ἑαυτῷ τὰ χρήματα κατὰ διαθήκας . διττῆς δὲ τῆς ἀμφισβητήσεως ὑπαρχούσης , τῆς μὲν περὶ τοῦ γεγονέναι τὰς διαθήκας ἢ μή , τῆς δέ , τῶν διαθηκῶν ἀμφισβητουμένων ἤδη , τίνα δεῖ τοῦ κλήρου κρατεῖν , πρῶτον ἀποδοὺς τὸν ὑπὲρ τῶν νόμων λόγον καὶ κατὰ τοῦτο ἀποδείξας τὸ μέρος , ὡς οὐ δεῖ τὸν ἐπίδικον κρατεῖσθαι κλῆρον πρὸ δίκης , οὕτως ἐπὶ τὴν διήγησιν ἔρχεται , διʼ ἧς ἀποδείκνυσιν οὐδὲ γεγενημένας ὑπὸ τοῦ τετελευτηκότος τὰς διαθήκας . καὶ οὐδὲ ταύτην τὴν διήγησιν ἁπλῶς πως συστρέψας καὶ ἀκατασκευάστως τίθησιν , ἀλλὰ καὶ ταύτην μακροτέραν οὖσαν ἀποτομαῖς τισι διαλαμβάνει καὶ καθʼ ἕκαστον εἶδος μάρτυρας ἀναβιβάζεται καὶ προκλήσεις ἀναγινώσκει καὶ συνθήκας παρέχεται τεκμηρίοις τε καὶ σημείοις καὶ τοῖς ἐκ τῶν εἰκότων ἐλέγχοις ἅπασι χρῆται . πολλὰς δʼ ἂν ἔχοιμι καὶ ἄλλας παρασχέσθαι διηγήσεις , πρὸς τὸ συμφέρον ᾠκονομημένας ὑπὸ τοῦ ῥήτορος προκατασκευαῖς , παρασκευαῖς , μερισμοῖς , χωρίων ἀλλαγαῖς , πραγμάτων μεταγωγαῖς , τῷ τὰ κεφάλαια ἀνεστράφθαι , τῷ μὴ κατὰ τοὺς χρόνους τὰ πραχθέντα εἰρῆσθαι , τῷ μὴ πάντα μηδʼ ἅμʼ ὡς φύσιν εἶχε πραχθῆναι μηδʼ ὡς ἂν ἰδιώτης τις εἴποι λέγεσθαι , μυρίοις ἄλλοις τοιούτοις τρόποις . ἀλλʼ οὔτε χρόνον ἱκανὸν ἔχω περὶ πασῶν λέγειν , ἐκδιηγούμενος εὐθὺς ἐφʼ ἑκάστης τὴν τέχνην , ὡς ἐβουλόμην ἄν , οὔθʼ ὁ πρὸς τοὺς ἐπισταμένους τὰ πράγματα λόγος ἐν τῷ πλήθει τῶν παραδειγμάτων τὸ πιστὸν ἔχει ἀλλʼ ἀρκεῖ τοῖς τοιούτοις καὶ ἡ βραχεῖα δήλωσις .
Lemmas: τότε δέ προκατασκευάζω τις πρό ὁ διήγησις πρᾶγμα καί προλαμβάνω ὁ μέλλω πιστός αὐτός ἤ κατά ἄλλος τις χρήσιμος ποιέω , ὡς ἐν ὁ λῆξις ὁ πρός Ἀριστογείτων καί Ἄρχιππος εὑρίσκω ποιέω , ἐν ὅς κλῆρος τις ἀμφισβητέω , ἀδελφός εἰμί ὁ τελευτάω , προκαλέω ὁ ἔχω ἀφανής χρῆμα εἰς ἐμφανής κατάστασις , ὁ δέ ὁ κλῆρος κρατέω παραγράφω ὁ κλῆσις , δίδωμι λέγω ἑαυτοῦ ὁ χρῆμα κατά διαθήκη . δισσός δέ ὁ ἀμφισβήτησις ὑπάρχω , ὁ μέν περί ὁ γίγνομαι ὁ διαθήκη ἤ μή , ὁ δέ , ὁ διαθήκη ἀμφισβητέω ἤδη , τίς δέω ὁ κλῆρος κρατέω , πρῶτος ἀποδίδωμι ὁ ὑπέρ ὁ νόμος λόγος καί κατά οὗτος ἀποδείκνυμι ὁ μέρος , ὡς οὐ δέω ὁ ἐπίδικος κρατέω κλῆρος πρό δίκη , οὕτως ἐπί ὁ διήγησις ἔρχομαι , διά ὅς ἀποδείκνυμι οὐδέ γίγνομαι ὑπό ὁ τελευτάω ὁ διαθήκη . καί οὐδέ οὗτος ὁ διήγησις ἁπλῶς πως συστρέφω καί ἀκατασκεύαστος τίθημι , ἀλλά καί οὗτος μακρός εἰμί ἀποτομή τις διαλαμβάνω καί κατά ἕκαστος εἶδος μάρτυς ἀναβιβάζω καί πρόκλησις ἀναγιγνώσκω καί συνθήκη παρέχω τεκμήριον τε καί σημεῖον καί ὁ ἐκ ὁ ἔοικα ἔλεγχος ἅπας χράω . πολύς δέ ἄν ἔχω καί ἄλλος παρέχω διήγησις , πρός ὁ συμφέρω οἰκονομέω ὑπό ὁ ῥήτωρ προκατασκευή , παρασκευή , μερισμός , χωρίον ἀλλαγή , πρᾶγμα μεταγωγή , ὁ ὁ κεφάλαιος ἀναστρέφω , ὁ μή κατά ὁ χρόνος ὁ πράσσω λέγω , ὁ μή πᾶς μηδέ ἅμα ὡς φύσις ἔχω πράσσω μηδέ ὡς ἄν ἰδιώτης τις λέγω λέγω , μυρίος ἄλλος τοιοῦτος τρόπος . ἀλλά οὔτε χρόνος ἱκανός ἔχω περί πᾶς λέγω , ἐκδιηγέομαι εὐθύς ἐπί ἕκαστος ὁ τέχνη , ὡς βούλομαι ἄν , οὔτε ὁ πρός ὁ ἐπίσταμαι ὁ πρᾶγμα λόγος ἐν ὁ πλῆθος ὁ παράδειγμα ὁ πιστός ἔχω ἀλλά ἀρκέω ὁ τοιοῦτος καί ὁ βραχύς δήλωσις .